b'\n_START_ARTICLE_\nGregor Deschwanden\n_START_PARAGRAPH_\nGregor Deschwanden (s. 27. helmikuuta 1991) on sveitsil\xc3\xa4inen m\xc3\xa4kihypp\xc3\xa4\xc3\xa4j\xc3\xa4. H\xc3\xa4n edustaa Horwia._NEWLINE_M\xc3\xa4kihypyn maailmancupissa Deschwanden kilpaili ensimm\xc3\xa4isen kerran Willingeniss\xc3\xa4 helmikuussa 2010. Ensimm\xc3\xa4iset maailmancupin pisteens\xc3\xa4 h\xc3\xa4n saavutti Kuusamossa joulukuussa 2012 oltuaan 30:s. Parhaimmillaan h\xc3\xa4n on sijoittunut maailmancupissa seitsem\xc3\xa4nneksi Ni\xc5\xbeni Tagilissa joulukuussa 2015._NEWLINE_Val di Fiemmen MM-kilpailuissa 2013 Deschwanden sijoittui joukkuekilpailussa kymmenenneksi, normaalim\xc3\xa4en kilpailussa 41:nneksi ja suurm\xc3\xa4en kilpailussa 43:nneksi. Sot\xc5\xa1in olympialaisissa 2014 h\xc3\xa4n oli suurm\xc3\xa4ess\xc3\xa4 14:s ja normaalim\xc3\xa4ess\xc3\xa4 25:s. Falunin MM-kilpailuissa 2015 h\xc3\xa4n sijoittui normaalim\xc3\xa4ess\xc3\xa4 14:nneksi, suurm\xc3\xa4ess\xc3\xa4 17:nneksi ja joukkuem\xc3\xa4ess\xc3\xa4 kymmenenneksi.'